Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
30 เม.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 12.79 จุด (1%) ปิดภาคเช้าที่ 1,295.47 จุด ด้วยมูลค่าการซื้อขาย 38,492.00 ล้านบาท
Most Positive Impact: AOT (+2.32 จุด), PTTEP (+1.75 จุด), PTT (+1.33 จุด)
Most Negative Impact: ADVANC (-0.55 จุด), BJC (-0.37 จุด), EGCO (-0.29 จุด)
ภาพรวมตลาดปรับตัวขึ้นตามทิศทางตลาดหุ้นในภูมิภาคตอบรับข่าวยาของบริษัท Gilead science ที่ให้ผลการรักษาเป็นไปตามแผน กอปรกับการที่ Fed จะตรึงอัตราดอกเบี้ยและใช้เครื่องมือทางการเงินเพื่อผลักดันเศรษฐกิจ เป็น sentiment บวกต่อสินทรัพย์เสี่ยงหนุน SET index ขึ้นไปทดสอบบริเวณ 1,300 จุด
แนวโน้มตลาดบ่าย
มุมมองต่อตลาดบ่ายนี้คาด SET index จะแกว่งบริเวณ 1,280-1,300 จุด เพื่อทดสอบแนวต้านสำคัญ หากพิจารณา SET index ณ ระดับปัจจุบันจะคิดเป็น PER สูงกว่า 17-18x ถือว่าแพงที่สุดนับตั้งแต่ปี 2005 (สูงกว่าตอนเกิด COVID-19 เมื่อต้นปี) คิดเป็น +2SD ซึ่งถือว่าสูงที่สุดในภูมิภาค ฉะนั้นประเมิน SET index ที่ระดับปัจจุบันได้สะท้อนปัจจัยบวกจากจำนวนผู้ติดเชื้อที่ชะลอตัวลงไปแล้ว และมองเป็นโอกาสในการทยอยขายทำกำไร
กลยุทธ์การลงทุนต่อจากนี้ เรายังแนะนำกลุ่ม ICT(ADVANC) ซึ่งถือเป็นกลุ่มที่ได้รับผลกระทบจำกัดจาก COVID-19 และแนะนำหลีกเลี่ยงหุ้นกลุ่มธนาคารขนาดใหญ่จากแนวโน้มดอกเบี้ยขาลง, กลุ่ม Non-bank (leasing) ที่อาจได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่ และระวังในเรื่องของ “Sell-in-May”ของตลาดหุ้นในเดือน พ.ค.
ประเด็นเศรษฐกิจสำคัญ วันศุกร์ ติดตามตัวเลข ISM manufacturing PMI สหรัฐฯ เดือน เม.ย. คาด -25% MoM เป็น 36.7 จุด และตัวเลขแท่นขุดเจาะ Shale oil สหรัฐฯ โดยสัปดาห์ที่ผ่านมาลดลง 14% WoW เป็น 378 แท่น ต่ำสุดรอบสี่ปี
หุ้นแนะนำ ADVANC STEC
 
 